Document ID: 32005D0804

KOMISJONI OTSUS,
18. november 2005,
millega muudetakse otsust 2000/609/EÜ seoses silerinnaliste lindude värske liha impordiga Austraalist ja Uruguayst
(teatavaks tehtud numbri K(2005) 4408 all)
(EMPs kohaldatav tekst)
(2005/804/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1991. aasta direktiivi 91/494/EMÜ loomatervishoiunõuete kohta, millega reguleeritakse värske kodulinnuliha ühendusesisest kaubandust ja importi kolmandatest riikidest, (1) eriti selle artikli 9 lõiget 1, artikli 11 lõiget 1, artiklit 12, artikli 14 lõiget 1 ja artiklit 14a,
võttes arvesse nõukogu 17. detsembri 1992. aasta direktiivi 92/118/EMÜ, millega sätestatakse selliste toodete ühendusesisest kaubandust ja ühendusse importimist reguleerivad loomade ja inimeste tervishoiunõuded, mille suhtes ei kohaldata direktiivi 89/662/EMÜ A lisa I peatükis ja patogeenide puhul direktiivis 90/425/EMÜ osutatud ühenduse erieeskirjades sätestatud nõudeid, (2) eriti selle artiklit 10,
ning arvestades järgmist:
(1)
Vastavalt komisjoni 16. veebruari 1994. aasta otsusele 94/85/EÜ, milles esitatakse kolmandate riikide loetelu, millest liikmesriigid lubavad importida värsket linnuliha, (3) kuulub Uruguay sellesse loetelusse.
(2)
Vastavalt komisjoni 29. septembri otsusele 2000/609/EÜ, milles sätestatakse loomade ja inimeste terviseohutuse nõuded ja veterinaarsertifikaadid tehistingimustes peetavate silerinnaliste lindude liha importimiseks ning muudetakse otsust 94/85/EÜ, millega koostatakse nende kolmandate riikide loetelu, kust liikmesriigid lubavad importida värsket linnuliha, (4) lubavad liikmesriigid kindlaksmääratud tingimustel importida tehistingimustes peetavate silerinnaliste lindude värsket liha üksnes otsuse 2000/609/EÜ I lisas loetletud kolmandatest riikidest ja kolmandate riikide osadest. Kõnealune otsus Uruguayd praegu ei hõlma.
(3)
Pärast komisjoni kontrollkäiku 2004. aasta oktoobris, Uruguay tehtud järelkontrolli ja antud tagatisi on inimeste ja loomade terviseohutuse olukord nüüd rahuldav, mis võimaldab lisada kõnealuse riigi otsuse 2000/609/EÜ I lisas sätestatud heakskiidetud kolmandate riikide nimekirja.
(4)
Võttes arvesse Uruguay loomade tervislikku seisukorda seoses Newcastle'i haigusega, on asjakohane panna Uruguayst imporditava tehistingimustes peetavate silerinnaliste lindude lihaga kaasa komisjoni otsuse 2000/609/EÜ II lisa 2. osa näidisele A vastav terviseohutuse sertifikaat.
(5)
Otsuses 2000/609/EÜ, mida on muudetud otsusega 2004/118/EÜ, on ekslikult sätestatud, et Austraaliast pärit silerinnaliste lindude lihaga peab kaasas olema komisjoni otsuse 2000/609/EÜ II lisa 2. osa näidisele A vastav terviseohutuse sertifikaat, mitte samas lisas sätestatud näidisele B vastav terviseohutuse sertifikaat. See viga tuleks parandada.
(6)
Seepärast tuleks otsust 2000/609/EÜ vastavalt muuta.
(7)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2000/609/EÜ I lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 18. november 2005

Labels: 3
17
5